open-index/open-wikipedia-markdown huggingface dataset:
Բենեդիկտոս X (հակապապ)

**Բենեդիկտոս X** (, ավազանի անունը՝ Հովհաննես (Մինցիուս) ), Հռոմի Կաթոլիկ եկեղեցու հակապապ (պապ) 1058 թվականի ապրիլի 5-ից մինչև 1059 թվական։ Նրա հայրը եղել է Տուսկուլումի կոմս Ալբերիկ III-ի որդին՝ Գուիդոն, իսկ եղբայրը՝ Բենեդիկտոս IX պապը։

## Կենսագրություն
1050 թվականին Լևոն IX պապը Հովհաննեսին նշանակում է Վելետրիի կարդինալ-քահանա։ Նրան մեծապես հարգում էին հատկապես նրանք, ովքեր ցանկանում էին բարեփոխել եկեղեցին։

Ստեփանոս IX (X) պապի մահից հետո 1058 թվականի ապրիլի 5-ին, Հռոմում գտնվող կարդինալների մեծամասնությունը Տուսկուլում կոմսերի հարկադրմամբ Հովհաննեսին ընտրում է պապ։ Սա անօրինականություն էր, քանի որ ըստ Ստեփանոսի հրամանագրի, ընտրություն չպիտի անցկացվեր, մինչև կարդինալ Հիլդեբրանդը (հետագայում՝ Գրիգոր VII պապ) կվերադառնար Գերմանիայի առաքելությունից։ Վերջինիս Գերմանիա ուղարկելու նպատակն այն էր, որ Հիլդեբրանդը կայսրուհի Ագնեսին ներկայացներ Ստեփանոսի ընտրությունները, նրա օրինականության հարցը։ Արդյունքում ենթադրվում է, որ ընտրությունն ապօրինի է եղել։

Հռոմ վերադառնալիս Հիլդեբրանդը լսում է Բենեդիկտոսի ընտրությունների մասին և որոշում է հակադրվել նրան։ Նա գնում է Ֆլորենցիա, որտեղ աջակցում է Լոթարինգիայի և Տոսկանայի դուքսերին պապի ընտրության հարցում։ Եվ նրանք պապ են ընտրում Ֆլերենցիայի արքեպիսկոպոսին՝ Հերարդ Բուրգունդիին։ Նրանց նաև օժանդակում է Ագնես կայսրուհին։ Բոլոր այն կարդինալները, որոնք դեմ էին Բենեդիկտոս X-ի ընտրությանը, 1058 թվականին դեկտեմբերին հանդիպում են Սիենայում և Հերարդին պապ ընտրում, որպես՝ Նիկողայոս II

Վերջինիս կողմնակիցները Հռոմում իշխանություն են ձեռք բերում, իսկ Բենեդիկտոս X-ը փախչում է Գալարիա։ 1059 թվականի հունվարի 24-ին Նիկողայոսը վերադառնում է Հռոմ և ձեռնադրվում որպես պապ։ Ապա նա պատերազմ է սկսում Բենեդիկտոսի կողմնակիցների դեմ։ 1059 թվականի սկզբին Կամպանիայում ճակատամարտ է տեղի ունենում, որն այնքան էլ հաջողակ չի լինում Նիկողայոսի համար։ Սակայն միևնույն տարվա վերջում նրա զորքերը նվաճում են Պալեստրինան, Տուսկուլումն ու Նոմենտանումը, ապա աշնանը հարձակվում են նաև Գալարիայի վրա։ Նա ստիպում է Բենեդիկտոսին հրաժարվել պապականությունից և հանձնվել։

Բենեդիկտոսը ազատ է արձակվում և հաստատվում է իր ընտանեկան կալվածքներից մեկում։ Սակայն հետագայում Նիկողայոսը նրան բանտարկում է Սանտ Անյեզե ֆուորի լե Մուրա բազիլիկում, որտեղ և մահանում է (1073-1080)։ Ամենայն հավանականությամբ նրա մարմինն ամփոփված է հարակից եկեղեցում։

Այս ողջ իրադարձությունների ամենակարևոր հետևանքն այն է, որ ընդունվում է պապական ընտրությունների նոր կանոնակարգ։ Վերջինս հիմնադրվում է 1059 թվականին, Զատկին, Նիկողայոս II պապի կողմից անցկացված սինոդում, որը տեղի է ունեցել Լաթերանյան պալատում։ Սրանով նվազում է հռոմեացիների դերը հետագա պապերի ընտրության հարցում, ինչպես նաև սահմանափակում է Կարդինալների կոլեգիաների ընտրության իրավունքը։ Ի հավելում, նախկին «Վելետրիի քահանա» տիտղոսը, որ տրվել էր Բենեդիկտոսին, միավորվում է «Օստիայի քահանա» տիտղոսին։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Արտաքին հղումներ
* Բենեդիկտոս X հակապապի մասին Գերմանիայի ազգային գրադարանի տեղեկագրքում
* Статья о Николае II в Католической энциклопедии, содержащая необходимую информацию об антипапе Бенедикте X
Դոդիկ (այլ կիրառումներ)

**Դոդիկ** անվանումը կարող է ունենալ հետևյալ կիրառումները․

* Դոդիկ - գյուղ Արևմտյան Հայաստանում, Բալուի գավառակում,
* Դոդիկ - գյուղ Արևմտյան Հայաստանում, Բիթլիսի վիլայեթի Սասունի Խիանքի գավառակում։
Ոսկե գլոբուս (մրցանակ, 1945)

**«[[Ոսկե գլոբուս]]»** մրցանակներ շնորհելու երկրորդ մրցանակաբաշխություն
հունվար 1945
----
Լավագույն ֆիլմ ։ 
**«[[Գնա քո ճանապարհով]]»**
----


**«[[Ոսկե գլոբուս]]» մրցանակներ շնորհելու երկրորդ մրցանակաբաշխություն** 1944 թվականի կինոմատոգրաֆիայի բնագավառի աշխատանքի համար։ Արարողությունը անց է կացվել 1945 թվականի հունվարի վերջին ԱՄՆ-ի Կալիֆոռնիա նահանգի Լոս Անջելես  հյուրանոցում։

## Հաղթողներ

## Արտաքին հղումներ
* 

Կատեգորիա:«Ոսկե գլոբուս» կինոմրցանակ
Նովալյա

**Նովալյա** (), քաղաք Խորվաթիայում, որը գտնվում է Պագ կղզու վրա։ Բնակչությունը կազմում է 2 078 մարդ (2001): Քաղաքը գտնվում է կղզու հյուսիսային մասում։ Այն կղզու հետ կապված է ավտոմոբիլային ճանապարհով։ Քաղաքում հայտնի է Զրչէ լողափը ():

## Պատմություն
Նովալյան կղզու հնագույն բնակավայրերից է։ 9-րդ դարում Պյոտր Կրեշիմիր IV թագավորը Նովալյան փոխանցել է Ռաբ քաղաքին։ 12-14-րդ դարերում Nովալյա քաղաքում Վենետիկի և հունգարա-խորվաթական արքայության միջև տեղի են ունեցել բախումներ։ 15-րդ դարում նապոլեոնյան պատերազմների ժամանակ քաղաքը պատկանել է Վենետիկին, ապա Ավստրիային, Հարավսլավիային և վերջապես 1991 թվականին մտել է Խորվաթիայի կազմի մեջ։

## Բնակչություն
Նովալյա քաղաքի դինամիկան և բնակչության կազմը բերված են աղյուսակում ՝

## Ծանոթագրություններ

## Արտաքին հղումներ
* Քաղաքի պաշտոնական էջ
* Handbook for foreign visitors to Croatia. Zagreb. 1997

Կատեգորիա:Խորվաթիայի քաղաքներ
Ուոլաս

**Ուոլաս Սոազա Սիլվա** (, ), բրազիլացի ֆուտբոլիստ, կիսապաշտպան։ Հանդես է գալիս գերմանական «Համբուրգ»-ի և Բրազիլիայի ազգային հավաքականի կազմում։

2016 թվականին Բրազիլիայի օլիմպիական հավաքականի կազմում մասնակցել է Օլիմպիական խաղերին։

## Ակումբային կարիերա
### «Գրեմիո»
Ուոլասը «*Գրեմիո*» ֆուտբոլային ակումբի սան է։ Թիմի հիմնական կազում իր նորամուտը նա նշել է 2014 թվականի ապրիլի 27-ին՝ «*Ատլետիկո Մինեյրո*»-ի դեմ խաղում։

Բրազիլական ակումբի կազմում իր առաջին գոլը Ուոլասը խփել է 2016 թվականի հունիսի 10-ին՝ «Ֆիգեյրենսե»-ի դեմ խաղում։

### «Համբուրգ»
2017 թվականի հունվարին Ուոլասը տեղափոխվել է Բունդեսլիգան ներկայացնող «Համբուրգ»։ Բունդեսլիգայի շրջանակներում իր նորամուտը ֆուտբոլիստը նշել է փետրվարի 11-ին՝ «ՌԲ Լայպցիգ»-ի դեմ խաղում։ Այդ խաղում նա նաև խփել է իր առաջին գոլը։

## Միջազգային կարիերա
Բրազիլիայի Մ21 հավաքականի կազմում Ուոլասը 2015 թվականին մասնակցել է Ուրուգվայում կայացած Հարավային Ամերիկայի երիտասարդական առաջնությանը։ Նա մասնակցել է Պերուի, Արգենտինայի, Ուրուգվայի և Կոլումբիայի հավաքականների դեմ հանդիպումներին։

2016 թվականին Բրազիլիայի ազգային հավաքականի կազմում մասնակցել է ԱՄՆ֊ում կայացած Ամերիկայի գավաթի խաղարկությանը։ Նա իր նորամուտը հավաքականի կազմում նշել է հունիսի 9-ին՝ Հայիթիի հավաքականի դեմ խաղում։

Բրազիլիայի օլիմպիական հավաքականի կազմում Ուոլասը 2016 թվականին մասնակցել է Օլիմպիական խաղերին։ Մրցաշարի ընթացքում նա մասնակցել է Դանիայի, Կոլումբիայի, Հոնդուրասի և Գերմանիայի հավաքականների դեմ խաղերին։

## Վիճակագրություն

## Ձեռքբերումներ
### Ակումբային
* Բրազիլիայի գավաթակիր - 2016

### Միջազգային
* Օլիմպիական խաղերի չեմպիոն - 2016

## Ծանոթագրություններ

## Արտաքին հղումներ
* 
* Ուոլոսի պևոֆիլը «Գրեմիո»-ի պաշտոնական կայքում 
* 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Բունդեսլիգայի ֆուտբոլիստներ
Կատեգորիա:Բրազիլացի օլիմպիական չեմպիոններ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հաննովեր 96-ի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիական չեմպիոններ
Կատեգորիա:Կրուզեյրոյի ֆուտբոլիստներ
Դոն Կիխոտ (այլ կիրառումներ)

**Դոն Կիխոտ** անվանումը կարող է ունենալ հետևյալ կիրառումները․

* Դոն Կիխոտ - Լյուդվիգ Մինկուսի բալետ՝ 4 գործողությամբ, ստեղծված՝ Միգել դե Սերվանտեսի «Դոն Կիխոտ» վեպի հիման վրա,
* Դոն Կիխոտ - Իսպանացի գրող Միգել դե Սերվանտեսի լավագույն գործը համանուն հերոսի մասին, գրվել է 1605-1615 թվականներին։

Կատեգորիա:Դոն Կիխոտ
The Blue Caps

**The Blue Caps**, ամերիկական երաժշտական խումբ։ Խումբը նվագակցել է ռոքնռոլի վարպետներից մեկի՝ Ջին Վենսենթի հետ։ Փլուզվել է 1958 թվականի վերջին։

2012 թվականին Blue Caps խումբը Ջին Վինսենթի հետ միասին ընդունվել է ռոքնռոլի փառքի սրահ։

Բացի այդ, խմբի և Ջին Վինսենթի կատարմամբ «Be-Bop-A-Lula» երգի կավեր տարբերակը ընդգրկվել է ռոքնռոքլի փառքի սրահի թոփ 500 լավագույն երգերի ցանկում՝ *500 Songs That Shaped Rock and Roll*:

## Կազմ
### Արիլ-սեպտեմբեր, 1956 թվական
* Կլիֆ Գալապմ(), լիդ կիթառ
* Վիլի Ուիլիամս (), ռիթմ կիթառ 
* Ջին ՎԻնսենթ, վոկալ
* Դիկի Հարվել (), թմբկահար
* Ջեք Նիլ (), ակուստիկ բաս կիթառ
1956 թվականի սեպտեմբերին Ուիլիամսը հեռացավ խմբից՝ վերադառնալով իր հին աշխատանքին՝ դառնալով WCMS ռադիոկայանի երաժշտական խմբի ադնամ.

### Ռոքնռոլի փառքի սրահ
The Blue Caps խմբի անդամները, ովքեր ընդունվել են Ռոքնռոլի փառքի սրահ։
* Թոմի Ֆաչենդա (, ծնվ. 1939 թվականի նոյեմբերի 10), վոկալ
* Կալիֆ Գալապ (, 1930 թվականի հունիսի 17 - 1988 թվականի հոկտեմբերի 9), լիդ կիթառ
* Դիկի Հարել (, ծնվ. 1940 թվականի օգոստոսօ 27-ին), թմբկահար
* Բոբի Ջոնս (, ծնվ. 1934 թվականի հունվարի 4-ին), բաս կիթառ
* Ջոնի Միքս (, ծնվ. 1937 թվականի մարտի 24-ին), լիդ կիթառ
* Ջեք Նիլ (, 1930 թվականի նոյտեմբերի 7 - 2011 թվականի սեպտեմբերի 22), բաս կիթառ
* Փոլ Պիկ (, 1937 թվականի հունիսի 23 - 2001 թվականի ապրիլի 3),— վոկալ, ռիթմ կիթառ
* Վիլի Ուիլիամս (, 1935 թվականի դեկտեմբերի 18 - 1999 թվականի օգոստոսի 28), ռիթմ կիթառ

## Ծանոթագրություններ

## Արտաքին հղումներ
* The Blue Caps  на сайте Зала славы рок-н-ролла
* The Blue Caps  на сайте Зала славы рокабилли
* Blue Caps на сайте AllMusic

Կատեգորիա:Ամերիկյան երաժշտական խմբեր
Նատալի Քոուլ

**Նատալի Մարիա Կոուլ** (, ), ամերիկացի երգչուհի, երգահան և դերասանուհի։

Հայտնի ջազային դաշնակահար և երգիչ Նետա Քինգ Քոուլա֊ի աղջիկը։

Իր վաղ կարիերայի տարիներին հասել է մեծ հաջողությունների ի շնորհիվ իր R&B կոմպոզիցիայի, 1990֊ական թվականներին աստիճանաբար փոխեց իր երաժշտական ուղղվածությունը դեպի փոփ-երաժշտություն և ջազ։ Քոուլը իր կարիերայի տարիների ընթացքում 19 անգամ առաջադրվել է հեղինակավոր երաժշտական «Գրեմմի» մրցանակաբաշխությանը և ինը անգամ դարձել է դրա սեփականատերը։ Բացի երաժշտական կարիերայից Նատալի Քոուլը մի շարք դերեր կատարեց հեռուստատեսությունում և կինոյում։

Նա մահացել է 2015 թվականի դեկտեմբերի 31֊ին Լոս֊ Անջելեսում 65 տարեկան հասակում. Հայտնի է, որ Քոուլը երկար ժամանակ պայքարել է թմրամոլության դեմ։ Մահվան պատճառը խրոնիկական սրտային անբավարարվածությունն էր։

## Պարգևներ
* Գրեմմի 1975 — «Տարվա լավագույն նորեկը»
* Գրեմմի 1975 — «Լավագույն կին կատարողը վոկալի ժանրում r’n’b» («This Will Be»)
* Գրեմմի 1976 — «Լավագույն կին կատարողը վոկալի ժանրում r’n’b» («Sophisticated Lady (She’s a Different Lady)»)
* Գրեմմի 1991 — «Լավագույն ավանդական փոփ-կատարողը» («Unforgettable… with Love»)
* Գրեմմի 1991 — «Տարվա ալբոմ» («Unforgettable… with Love»)
* Գրեմմի 1991 — «Տարվա գրառումը» («Unforgettable» с Նատալի Քինգ Քոուլ)
* Գրեմմի 1993 — «Լավագույն ջազ կատարող» («Take a Look»)
* Գրեմմի 1996 — «Լավագույն փոփ֊համագործակցություն վոկալ ժանրում» («When I Fall In Love» с Նատալի Քինգ Քոուլом)
* Գրեմմի 2009 — «Լավագույն ավանդական ալբոմը փոփ֊վոկալ ժանրում» («Still Unforgettable»)

## Ալբոմներ
* 1976: *[[Natalie (альбом)|Natalie]]*
* 1977: *[[Thankful (альбом Натали Коул)|Thankful]]*
* 1983: *[[I`m Ready]]*
* 1989: *[[Good To Be Back]]*
* 1990: *[[Unforgettable (альбом)|Unforgettable]]*
* 1991: *[[Unforgettable: With Love]]*
* 1993: *[[Take a Look]]*
* 1996: *[[Stardust (альбом Натали Коул)|Stardust]]*
* 1999: *[[Snowfall On The Sahara]]*
* 1999: *[[The Magic of Christmas]]*
* 2002: *[[Ask a Woman Who Knows]]*
* 2006: *[[Leavin']]*
* 2008: *[[Still Unforgettable]]*

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ջազմեններ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Հոլիվուդյան փառքի ծառուղի
Ռոն Ռիֆկին

**Ռոն Ռիֆկին** (, ), ամերիկացի դերասան, «Թոնի» և «Դրամա դեսկ» մրցանակների դափնեկիր։

## Կենսագրություն
Ռոն Ռիֆկինը ծնվել է 1939 թվականին Նյու Յորքում, ավարտել է Նյու Յորքի համալսարանը։ 1966 թվականին դեբյուտել է «Ջիջետ» սիթքոմի դրվագներից մեկում, որտեղ խաղացել է Սալլի Ֆիլդը՝ նրա ապագա քույրը «Եղբայներ ու քույրեր» սերիալում։

Ռիֆկինը հանրաճանաչության է հասել իր թատրոնի բեմում շարունական աշխատանքի շնորհիվ։ Նա հաղթել է «Դրամա դեսկ» մրցանակը՝ 1991 թվականի «The Substance of Fire» պիեսում կատարած դերի համար, իսկ 1998 թվականին ստացել է «Թոնի» մրցանակը «Կաբարե» մյուզիքլում տարած դերի համար։ Ավելի լայն ճանաչության է հասել ի շնորհիվ հեռուստատեսությունում կատարած երկրորդական դերերի՝ ABC ալիքի «Լրտեսուհի» (2001—2006) և «Եղբայներ ու քույրեր» (2006—2011) սերիալներում։ Ինչպես նաև հայտնվել է «Մի օր մեկ անգամ» սիթքոմում 1980 - 1981 թվականներին, կատարելով Բոնի Ֆրանկլինի դերը և այլ յոթանասուն հեռուստածրագրերում։ Դրան գումարած Ռիֆկինը հայտնվել է մի քանի կինոֆիլմերում, ինչպիսիք են «Խորհրդավոր սպանություն Մանհեթանում» (1993), «Լոս Անջելեսի գաղտնիքները» (1997) և «Բանակցող» ֆիլմերը (1998)։

## Ընտրված ֆիլմագրություն

* Լուռ նահանջ (1972)
* Շոու Մերի Թայլեր Մուր (1 դրվագ, 1974)
* Օճառ (3 դրվագа, 1978)
* Մի օր մեկ անգամ (14 դրվագ, 1980—1981)
* Ընտրվածները (1981)
* Ֆելկոն Կրեստ (9 դրվագ, 1983)
* Բլյուզ Հիլ փողոց (1 դրվագ, 1984)
* Խորհրդավոր սպանություն Մանհեթանում (1993)
* Գայլ (1994)
* Շտապ օգնություն (9 դրվագ, 1995—1996)
* Նորմա Ջինը և Մերլինը (հեռուստաֆիլմ, 1996)
* Լոս Անջելեսի գաղտնիքները (1997)
* Բանակցող (1998)
* Ծաղիկներ Էլջերնոնի համար (հեռուստաֆիլմ, 2000)
* Պահելով հավատը (2000)
* Ճպուռ (2002)
* Վախի բեմ (2002)
* Ընդամենը համբույր (2002)
* Լրտեսուհի (105 դրվագ, 2001—2006)
* Պուլս (2006)
* Եղբայրներ ու քույրեր (109 դրվագ, 2006—2011)
* Բառեր (2012)
* Օրենք և կարգ։ Հատուկ մասնաշենք (5 դրվագ, 2011—2012)

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատրոնի դերասաններ
Կատեգորիա:Նյու Յորքի համալսարանի շրջանավարտներ
Կատեգորիա:Աուդիոգիրք կարդացողներ
Կատեգորիա:21-րդ դարի ամերիկացի հրեաներ
Պուշչինո-նա-Նարե

**Պուշչինո-նա-Նարե** (), նախկին կալվածք, որը գտնվում է Նարա գետի ափին՝ Պուշչինո գյուղում և պատկանում է Վյազեմսկիների ընտանիքին։
## Նկարագրություն
Կալվածքատիրոջ տունը ունի պարզ ոճ, որը կառուցվել է 1790-ական թվականներին Սերգեյ Իվանովիչի, կնոջ և քրոջ համար։ Նախագծի հեղինակը անհայտ է, սակայն հետազոտողները ենթադրում են, որ շինարարական աշխատանքներին մասնակցել է Լվովը։

Կալվածքատիրոջ տունը, բակաշենքը, այգին գտնվում են ագարակում։

1852 թվականին գույքը անցնում է Նովոսելցեվոյին, իսկ հետո Ռյաբովին, որն ի դեպ ազնվականների տոհմից էր։ Խորհրդային տարիներին շենքը օգտագործվել է որպես հանրակացարան՝ աշխատողների համար։

1970-ականներին սկսվել է ագարակի ավերումը, որին նպաստել են տեղի բնակիչները։ 1980 ական թվականների վերջին սկսվեց ագարակի վերականգնողական աշխատանքները, աշխատողների համար կառուցվեցին առողջարաններ, բացվեց թղթի գործարան, բայց գործարանի ղեկավարությունը դա շահավետ չհամարեց և շենքը քանդվեց։

2012 թվականին պարկային պալատը ամբողջությամբ ոչնչացման եզրին էր։ 2014 թվականին ագարակի վերականգման համար ներդրումներ է արել ASG խումբը։


Image:Pushchino-na-Nare Manor.jpg|Տեսարան արևմտյան կողմից
Image:Pushchino-na-Nare Hall.jpg|Ֆրոնտոն
File:Усадьба "пущино-на-наре" 5.JPG|Ֆրիզ
File:Усадьба "пущино-на-наре" 4.JPG|Մասկարոն

## Ծանոթագրություններ

## Արտաքին հղումներ
* У садьба Вяземских: Воскрешение на Наре
* Логотип Викисклада На Викискладе есть медиафайлы по теме Усадьба Вяземских

Կատեգորիա:Լքված օբյեկտներ
Կատեգորիա:Ռուսաստանի մշակութային ժառանգություն
Կատեգորիա:Կլասիցիզմի ճարտարապետություն
Օդիսեաս Էլիտիս

**Օդիսեաս Էլիտիս** (, իսկական ազգանունը՝ **Ալեպուդելիս**, ), հույն բանաստեղծ։ 1979 թվականին ստացել է գրականության Նոբելյան մրցանակի «քնարերգության համար, որում, հունական ավանդույթներից ելնելով, զգացական ուժով և ինտելեկտուալ խորաթափանցությամբ պատկերվում է ժամանակակից մարդու պայքարը հանուն ազատության և անկախության»։

## Կենսագրություն
Հին առևտրականների ընտանիքից է։ Եղել է վեց երեխաներից կրտսերը։ Նրա հայրը՝ Պանայոտիս Ալեպուդելիսը, Կրետեում ունեցել է օճառագործական մեծ գործարան։ 1917 թվականին Ալեպուդելիսների ընտանիքը տեղափոխվել է Աթենք, որտեղ ապագա բանաստեղծը ավարտել է տարրական և միջնակարգ դպրոցները։ Առաջին հրատարակումը եղել է «Նոր գիտություններ» ամսագրում (Νέα Γράμματα, 1935), որտեղ հանդես է եկել Սեֆերիսի պաշտպանությամբ։ Աշխատել է ռադիոյում (1945—1946, 1953—1954)։ 1948—1952 և 1969—1972 թվականներին ապրել է Փարիզում, որտեղ մտերիմ է եղել Անդրե Բրետոնի, Ռևերդիի, Պիկասոյի, Ունգարետիի, Ջակոմետիի, Շագալի հետ։ Պիկասոն և Մատիսը նկարազարդել են Էլիտիսի գրքերը։ 1963 թվականին այցելել է ԽՍՀՄ։ Ազգային մրցանակի դափնեկիր է։

## Հիշատակ
2011 թվականը բանաստեղծի 100-ամյակի առիթով Հունաստանում հայտարարվել է Օդիսեաս Էլիտիսի տարի։ Հիմնադրվել են մի շարք ֆոնդեր, որոնք կազմակերպել են բանաստեղծին նվիրված տարբեր մջոցառումներ Աթենքի «Մեգարոն» համերգասրահում։

## Ծանոթագրություններ

## Աղբյուրներ
* *From Nobel Lectures, Literature 1968–1980*, Editor-in-Charge: Tore Frängsmyr, Editor: Sture Allén, World Scientific Publishing Co., Singapore, 1993.

## Գրականություն
* Mario Vitti: *Odysseus Elytis. Literature 1935–1971* (Icaros 1977)
* Tasos Lignadis: *Elytis' Axion Esti* (1972)
* Lili Zografos: *Elytis – The Sun Drinker* (1972), American magazine *Books Abroad* (Autumn 1975. Norman, Oklahoma, U.S.A.)
* Odysseas Elytis: *Analogies of Light*. Ed. I. Ivask (1981)
* A. Decavalles: *Maria Nefeli and the Changeful Sameness of Elytis' Variations on a theme* (1982)
* E. Keeley: *Elytis and the Greek Tradition* (1983)
* Ph. Sherrard: 'Odysseus Elytis and the Discovery of Greece', in *Journal of Modern Greek Studies*, 1(2), 1983
* K. Malkoff: 'Eliot and Elytis: Poet of Time, Poet of Space', in *Comparative Literature*, 36(3), 1984
* A. Decavalles: 'Odysseus Elytis in the 1980s', in *World Literature Today*, 62(l), 1988
* I. Loulakaki-Moore: *Seferis and Elytis as Translators.* (Oxford: Peter Lang, 2010)

## Արտաքին հղումներ
* Օդիսեաս Էլիտիս
* Բանաստեղծություններ 
* Էլիտիսի կենսագրություն, երգերի թարգմանություններ, որոնք նրա բանաստեղծությունների հիման վրա են

Կատեգորիա:20-րդ դարի բանաստեղծներ
Կատեգորիա:Աթենքի համալսարանի շրջանավարտներ
Կատեգորիա:Բանաստեղծներ այբբենական կարգով
Կատեգորիա:Գրական կեղծանուններով հայտնի հեղինակներ
Կատեգորիա:Հույն բանաստեղծներ
Կատեգորիա:Հույն գրողներ
Կատեգորիա:Հույն թարգմանիչներ
Bill Haley & His Comets

**Bill Haley & His Comets**, ամերիկյան ռոքնռոլ խումբ։ Գոյություն ուներ 1952 թվականից մինչև Բիլի Հեյլի մահը՝ 1981 թվականը։

1955 թվականին խմբի «Rock Around the Clock» սինգլը համարվում է ռոքնռոլի ամբողջ պատմության մեջ ամենաշատ վաճառված երգը։ Ըստ Գինեսի ռոկերդների գրքի, նրանք վաճառել են ավելի քան 25 միլիոն օրինակ՝ դառնալով ռոքնռոլի պատմության մեջ ամենաշատ սինգլ վաճառած խումբը։

Բացի այդ, խումբը կատարել է նաև «(We’re Gonna) Rock Around The Clock» երգը, որի շնորհիվ Bill Haley & His Comets կոլեկտիվը ընդունվել է ռոքնռոլի փառքի սրահ։ Սինգլը ընդգրկվել է նաև սրահի կազմած թոփ 500 լավագույն երգերի ցանկում՝ *500 Songs That Shaped Rock and Roll*:

## Կազմ
* Բիլ Հեյլ, վոկալ և կիթառ
* Ֆրենի Բիչեր, գլխավոր կիթառ 
* Բիլի Ուիլյամսոն, սլայդ կիթառ
* Ջոնի Գրանդե, դաշնամուր, ակորդեոն
* Ռուդի Պոմպիլի, սաքսոֆոն
: *(Կազմը փոխվել է)*
Փառքի սրահ ընդունվել են խմբի հետևյալ մասնակիցները՝ Ջոի Ամբրոուզ, Ֆրենի Բիչեր, Դենի Սեդրոնի, Ջոնի Գրանդե, Ռալֆ Ջոնս, Լիթլ Մրշալ, Ռուդի Պոմպիլի, Ալ Ռեքս, Դիկ Ռիչարդս, Բիլի Ուլիամս։

## Դիսկագրություն
: *Տե՛ս անգլերեն բաժնում՝ «[[:en:Bill Haley & His Comets discography|Bill Haley & His Comets discography]]» *

## Մրցանակներ և ճանաչում
### Գրեմիի փառքի սրահ

## Ծանոթագրություններ

## Արտաքին հղումներ
* Bill Haley & The Comets  на сайте Зала славы рокабилли
** Reviews & News about Bill Haley and The Comets (and more)  на сайте Зала славы рокабилли
* The Comets  на сайте Зала славы рокабилли
* The Comets   на сайте Зала славы рок-н-ролла

Կատեգորիա:Ամերիկյան երաժշտական խմբեր
Կատեգորիա:Երաժշտական խմբեր այբբենական կարգով
Հանգիստ ընտանիքը

«**Հանգիստ ընտանիքը**» (), 1998 թվականի հարավկորեական սատիրիկ հումորով ֆիլմ,  Քիմ Ջի Ունի առաջին լիամետրաժ ֆիլմը։ Տակասի Միիքեն 2001 թվականին ստեղծել է այս ֆիլմի ռեմեյքը՝ «Կատակուրի ընտանիքի երջանկությունը» անվամբ։

## Սյուժե
Վեց հոգուց բաղկացած ընտանիքը քաղաքի ծայրամասում մի հյուրանոց է վարձում՝ զբոսաշրջիկներից եկամուտ ստանալու հույսով։ Երբ իրենց առաջին հաճախորդը ինքնասպանության է դիմում, ընտանիքը ավելորդ քաշքշուքից խուսափելու համար որոշում է թաքցնել նրա մարմինը։ Բայց նոր եկած զբոսաշրջիկների անհասկանալի մահանալը նորից ու նորից կրկնվում էր։ Ոստիկանությանը սկսում է հետաքրքրել, թե ինչու են այդ խորհրդավոր տանը մարդիկ անհետանում։

## Դերասանական կազմ

## Ծանոթագրություններ

Կատեգորիա:1998 ֆիլմեր
Կատեգորիա:Կորեերեն ֆիլմեր
Ստորջրյա աղի լիճ

thumb|Այս խառնարանները ստորջրյա աղի լճերի առաջացման նախանշաններից են։
[thumb|[NOAA-ի կողմից ստորջրյա աղի լճերի ցուցադրում Մեքսիկայում։
]]
thumb|Աղի լճում ապրող կենդանի օրգանիզմներ
**Ստորջրյա աղի լիճ**, օվկիանոսի ավազանում մեծ ծավալի տարածություն։ Այս ավազանները ջրային մարմիններ են, որոնք ութ անգամ գերազանցում են օվկիանոսի աղը։ Ստորջրյա աղի լճերում աղի աղբյուրը տեկտոնիկական խոշոր աղի հանքավայրերն են։ Աղի լճերը հաճախ պարունակում են մեթանի բարձր կոնցենտրատներ, ապահովելով քիմոսինթետիկ կենդանիներին էներգիայով, որոնք ապրում են լողավազանի մոտ։ Այդ արարածները շատ ժամանակ էքստրեմոֆիլ են։  Ստորջրյա աղի լճերը հայտնի են Անտարկտիկական սայլակներում, որտեղ աղի աղբյուրը նվազում է սառույցի ձևավորման ժամանակ։ Խորը ծովերն ու Անտարկտիկական ստորջրյա աղի լճերը կարող են թունավոր լինել կենդանի օրգանիզմների համար։

## Նկարագրություն
Ստորջրյա ավազանները շատ ժամանակ անվանում են ստորջրյա «լճեր», որովհետև խիտ ստորջրյա աղի լճերը չեն խառնվում ծովի ջրին։ Աղի տոկոսի բարձրացումը ստորջրյա ավազանում ստեղծում է հստակ մակերևույթ և գոտի։ Երբ սուզանավերը սուզվել են ստորջրյա ավազաններում, բարձր խտության պատճառով նրանք խորտակվում էին ծովի հատակը։ Սուզանավերի միջնորդությունը կարող է ստեղծել ստորջրյա ավազաններում, որը լվանում է շրջակա «շերտագիծը»։

## Ծանոթագրություններ

Կատեգորիա:Աղի լճեր
Կարմրամորթների առաջնորդը

**Կարմրամորթիների առաջնորդը** (), ամերիկացի գրող Օ. Հենրիի վիպակը, ներառված է 1910 թվականին Doubleday, Page & Company հրատարակության կողմից հրատարակված «Շրջապտույտ» () ժողովածուի մեջ։

## Սյուժե
Վիպակի գործողությունը կատարվում է ԱՄՆ Ալաբամա նահանգում։ Երկու սրիկաները՝ Սեմ և Բիլ Դրիսկոլը, շտապ գումարի կարիք ունեն։ Որպեսզի հայթայթեն այդ գումարը, նրանք կողոպտում են մի դեռահասի։ Այդ դեռահասը ազդեցիկ գավառական քաղաքացի Էբենեզերա Դորսետայի որդին է։ Տղային թաքցնում են անտառի քարանձավում, իսկ հորը պատրաստվում են ուղարկել նամակ, որում տղայի դիմաց նրանից պահանջում են 2000 դոար։ Սակայն տղան, որը կարծում է, թե նա Կարմրամորթիների առաջնորդն է, ընդունում է այդ ամենը որպես խաղ և կարծելով, թե մասնակցում է հետաքրքիր արկածի, չի էլ ձգտում տուն գնալ։ Ավելին, նա իր Հնդկացիներ անվանումով խաղի մեջ է ներգրավում նաև Սեմին և Բիլին՝ թելադրելով իր կանոնները։ Իրավիճակը ավելի ծիծաղելի է դառնում այն բանից հետո, երբ չարագործները դառնում են լրիվ անկարող երեխակայան անմիջականության առջև։ Հուսահատված Բիլը, չիմանալով ինչպես ազատվի «Առաջնորդից», ուղղակի հետ է ուղարկում նրան տուն։

Բայց տղան չի ցանկանում հեռանալ և վերադառնում է Սեմ ու Բիլիի մոտ։ Այդ ժամանակ նրանք մտածում են տղայի գինն իջեցնել` դարձնելով այն 1500 դոլար։ Հետո շտապ սպառնալիքներով նամակ են ուղարկում, վստահ լինելով, որ տղայի ծնողները և՛ գումարը կվճարեն, և՛ տղային կվերցնեն։ Բայց կատարվում է անհնարինը՝ պարոն Դոսետը ո՛չ միայն հրաժարվում է վճարել, այլև առաջարկում է իրեն 205 դոլար վճարել, որպեսզի ետ վեցնի Ջոնիին։ Ի լրումն ամենի պարզվում է, որ երեխային պետք է փոխանցել գիշերը, հարևանների աչքից հեռու։ Սեմը և Բիլը համաձայնվում են։

## Էկրանավորում
Պատմվածքը բազմիցս էկրանավորվել է ԱՄՆում և այլ երկրներում, որպես առանձին ֆիլմեր, նաև` որպես կինոնովելի ժողովածու։
* «Կարմրամորթների առաջնորդի առևանգում» () (Edison Manufacturing Company, 1911)
* «Կարմրամորթների առաջնորդը և ուրիշներ…» () (XX Century Fox, 1952)
* «Կարմրամորթների առաջնորդի առևանգում» () (NBC, 1959)
* «Գործարարները» (Մոսֆիլմ, 1962)
* «Խավավոր պոչով չարաճճի տղան» (мультфильм, Мульттелефильм, 1985)
* «Կարմրամորթների առաջնորդի առևանգում» () (Hallmark Entertainment, 1998)
* «Ոճրագործական դիմակներ» (ОРТ, 2000)
* «Մաշան և արջը — Գայլերի հետ ապրելը…» (մուլտֆիլմ, «Անիմակորդ», 2010)
* «Այլամաշկների առաջնորդ» («Ռեկուն-սինեմա», 2012)

## Ծանոթագրություններ

Կատեգորիա:ԱՄՆ-ի գրականություն
Կատեգորիա:Գրական ստեղծագործություններ այբբենական կարգով
Խորհրդավոր սպանություն Մանհեթենում

**Խորհրդավոր սպանություն Մանհեթանում** (), ռեժիսոր Վուդի Ալլենի կինոֆիլմ, էկրաններին է 1993 թվականից։

## Սյուժե
Արդեն ոչ երիտասարդ զույգը՝ Լարրի և Քերոլ Լիպտոնները ծանոթանում են իրենց հարկի հարևանների՝ Պոլի և Լիլիանի հետ, ովքեր արդեն երկար ժամանակ է ամուսնացած են։ Մի քանի օր անց Լարրին և Քերոլը զարմանքով իմանում են, որ Լիլիանը մահացել է։ Լարրիին այդ լուրը շատ չի մտահոգում, չէ որ նրանք հարևանների հետ միայն մակերեսորեն, բայց Քերոլը սկսում է ինչ - որ ծանր և մութ բան տեսնել այդ իրադարձության մեջ։ Հարևանուհու մահը նրան հանգիստ չի տալիս։ Քերոլը համոզում է ամուսնուն, որ սկսեն իրենց սեփական հետաքննությունը, բայց նա միայն խույս է տալիս կնոջից։

Քերոլը որոշում է հարևանի բացակայության ընթացքում թափանցել նրա բնակարան, որպեսզի ապացույցներ գտնի, որոնք ցույց կտան Պոլի մեղավորությունը։ Քերոլը իրեն համոզում է, որ Լիլիանը սպանվել է ամուսնու կողմից։ Թափանցելով հարևանի բնակարան, Քերոլը փորձում է իր ենթադրություններին ապացույցներ գտնել, բայց ապարդյուն։ Ավելի ուշ նա սարսափով հիշում է, որ իր ակնոցները թողել է հարևանի բնակարանում։ Նա ստիպված պետք է երկրորդ անգամ թափանցի «հանցագործի որջ», որպեսզի վերցնի իր ակնոցները։ Նրան հաջողվում է ամուսնուն ներգրավել իր կարծիքով քրեական ավանտյուրային։

Չնայած ֆիլմի դետեկտիվ սյուժեին, այն նվիրվում է ծերացող զույգերի հարաբերություններին։

## Դերերում
* Վուդի Ալլեն — *Լարրի Լիպտոն*
* Դայան Քիթոն — *Քերոլ Լիպտոն*
* Ալան Ալդա — *Թեդ*
* Անժելիկա Հյուսթոն — *Մարշա Ֆոքս*
* Ջերրի Ադլեր — *Պոլ Հաուս*
* Լին Կոհեն — *Լիլիան Հաուս*
* Ռոն Ռիֆկին — *Սայ*
* Մելանի Նորիս — *Հելեն Մոսս*
* [Մարջ Ռեդմոնդ — *տկին Դոլթոն*
* Զակ Բրաֆֆ — *Նիկ Լիպտոն*

## Մրցանակներ և նոմինացիաներ
* 1994 — «Ոսկե գլոբուս» մրցանակ
* 1994 — «Սեզար» մրցանակ
* 1995 — «BAFTA» մրցանակ

## Ծանոթագրություններ

## Արտաքին հղումներ
* 
* «Խորհրդավոր սպանություն Մանհեթանում» на сайте *[[Box Office Mojo]]*

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1993 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Վուդի Ալլենի ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Գրիֆոնաժ

thumb|right|250 px|Գրիֆոնաժ

**Գրիֆոնաժ** (ֆրանսերեն  բառից, որը թարգմանաբար նշանակում է խզբզոց), հանկարծաստեղծ ակնթարթային ուրվանկար։ Գրիֆոնաժ ստեղծում են չկենտրոնացված, անգիտակից հիմնականում այն մարդիկ, ովքեր կենտրոնացած են այլ հարցերի վրա։

Այդպիսի ուրվանկարների մեջ կարելի է հանդիպել ինչպես հասարակ նկարներ, որոնք չունեն որոշակի ձև և իմաստ, այսինքն աբստրակտային են, այնպես էլ կան այնպիսիք, որոնք ունեն որոշակի իմաստ և ձև։ Գրիֆոնաժի հեղինակները հիմնականում ուսանողներ և աշակերտներ են, որոնք նկարում են իրենց դպրոցական տետրերում հաճախ գաղտնի, երբ հոգնում են կամ ձանձրանում դասաժամերի ընթացքում։ Որոշ մարդիկ գրիֆոնաժ են նկարում երկար հեռախոսազանգերի ընթացքում, երբ ձեռքի տակ կան թուղթ և ինչ-որ գրենական պիտույքներ։

Հաճախ գրիֆոնաժային նկարներում կարելի է հանդիպել ծաղրանկարներ, երբ նկարողները՝ աշակերտները և ուսանղները, նկարում են իրենց ուսուցիչներին կամ դասընկերներին (հաճախ միայն գլուխները), կարելի է հանդիպել նաև կոմիքսների և մուլտֆիլմերի հերոսներ, նկարողի կողմից հորինված մտացածին էակներ, ոչ բարդ բնապատկերներ կամ նրանց մասեր, զանազան երկրաչափական պատկերներ, նախշեր, կազմվածքներ և այլն։

## Պատմություն
Այնպիսի նկարներ, ինչպիսիք գրիֆոնաժայիններն են, հայտնի են դեռ վաղ ժամանակներից։ Գրիֆոնաժի անգլերեն դուդլ անվանումը հայտնի է դեռ 17-րդ դարում և սկզբնական շրջանում նշանակում էր *պարզամիտ*, *կարճամիտ* կամ *հիմար*՝ բթամիտ մարդ։ Այդ բառի ստուգաբանությունը կարող է կապված լինել գերմանական «Dudeltopf» և «Dudeldop» բառերի հետ, որոնք թարգմանաբար նշանակում են են «գիշերային թասակ»։ Ռուսերենում գոյություն ունի *կարակուլ* բառը, որը նշանակում է ոչ հստակ գրված տառեր։ Ուշակովի բառարանում նշվում է, որ այդ բառը՝ կարակուլը ծագել է թուրքական «kara»՝ «սև» և «kol»` «ձեռք», «ձեռագիր» բառերից։ Դալյայի բառարանում *կարակուլյա* բառը օգտագործվում է *ծուռ, կոտրված, ջարդված ծառ* իմաստով։

Գրողների շրջանում ևս կային նրանք, ովքեր սիրում էին *գրիֆոնաժներ* նկարել իրենց ձեռագրերում։ Այդպիսի գրողներից էին Ալեքսանդր Պուշկինը, Սիլվիա Պլատտը, Ռաբինդրանաթ Թագորը և այլք։ Գրողների, բանաստեղծների գրիֆոնաժային նկարներն իրենցից մեծ արժեք և հետաքրքրություն են ներկայացնում, քանի որ նրանց արվեստի հետևորդները կարող են հետազոտելով այդ նկարները հասկանալ, թե ինչ հոգեվիճակում է գտնվել գրողը կամ ինչ մտքեր է ունեցել այդ ստեղծագործությունը գրելիս։

Գրիֆոնաժային նկարները հանդիսանում են ճանաչողական հոգեբանության մի քանի գիտական հետազոտություների առարկա, ներկայումս այդ հետազոտությունները կենտրոնացած են այդ նկարները նկարողների գիտակցական և ենթագիտակցական ակտիվությունը ստուգելու վրա և թե ինչ ազդեցություն է թողնում հանկարծաստեղծ, ակնթարթային նկարչության հիշողության բարելավման վրա։ Գիտնականները պարզել են, որ գրիֆոնաժային նկարներն արտացոլում են մարդու ենթագիտակցական երազանքները և վախերը։ Պլիմուտի համալսարանի հոգեբան-գիտնական Ջեյքի Ադամսը հետազոտություններ է կատարել` պարզելու համար արդյո՞ք կա կապ դասախոսությունների ընթացքում ուսանողների կողմից գրիֆոնաժային նկարների ստեղծումն ընկալվող նյութի ծավալի հետ։ Հետազոտությունների արդյունքները ցույց տվեցին, որ այն ուսանողները, որոնք նկարել էին դասախոսությունների ընթացքում, 29%-ով ավելի շատ նյութ էին ընկալել, քան նրանք, ովքեր չէին նկարել գրիֆոնաժներ։

## Ծանոթագրություններ

Կատեգորիա:Նկարչություն
Արտյոմ Բորիչևսկի

**Արտյոմ Բորիչևսկի** (, ), Հայրենական Մեծ պատերազմի մասնակից, 2-րդ Բելառուսական ռազմաճակատի, 3-րդ բանակի Օրլովյան 5-րդ հրաձգային դիվիզիայի, 190- րդ հրաձգային գնդի գումարտակի հրամանատարի տեղակալ, կապիտան։ Խորհրդային Միության հերոս (1945)։

## Կենսագրություն
Արտյոմ Բորիչևսկին ծնվել է 1891 թվականի հունիսի 28-ին Սերնիկի գյուղում (այժմ՝ Ուկրաինայի Ռովենսկի մարզի Զարեչենսկի շրջան) բելառուս գյուղացու ընտանիքում։ Ավարտել է 5-րդ դասարանը, որպես հյուսն աշխատել է Զերնովոյ քաղաքատիպ ավանի փորձնական կայանում (այժմ՝ Ռոստովի մարզի Զերնոգրադ քաղաք)։ 1939 թվականից եղել է Համ Կ(բ)Կ//ԽՄԿԿ անդամ։

Առաջին համաշխարհային և Քաղաքացիական պատերազմների մասնակից է։ Կարմիր բանակում է եղել 1941 թվականի հոկտեմբերից, Հայրենական Մեծ պատերազմի ռազմաճակատներում՝ 1942 թվականի մարտից, մասնակցել է Բելառուսիայի ազատագրմանը։ Աչքի է ընկել 1944 թվականի հունիսի 24-ին Ռոգաչյով քաղաքի հյուսիսարևմտյան ուղղությամբ թշնամու պաշտպանությունը ճեղքելիս։ 1944 թվականի հուլիսի 14-ին գումարտակի հրամանատարի տեղակալ, կապիտան Արտյոմ Բորիչևսկին, որպես գրոհային խմբի ղեկավար առաջիններից մեկը, մտել է Բելառուսիայի Գրոդնոյի մարզի Վոլկովիսկ քաղաք։ Խումբը գրավելով քաղաքի կենտրոնը, պահելով այն մինչև ամրացման մոտենալը, ոչնչացրել է 5 կրակակետ, 3 հակատանկային հրանոթ, թշնամու տասնյակ զինվորների և սպաների։ Պատերազմից հետո մայոր Բորիչևսկին պահեստազորվել է։ Ապրել և աշխատել է Ռոստովի մարզի Զերնոգրադ քաղաքում։ Մահացել է 1969 թվականի նոյեմբերի 2-ին, թաղված է Զերնոգրադում։

## Հիշատակ
* Բորիչևսկու անվամբ են կոչվում փողոցներ Զերնոգրադ, Գրոդնո և Վոլկովիսկ քաղաքներում (Բելառուսի Հանրապետություն)։

## Պարգևներ
* ԽՍՀՄ Գերագույն Խորհրդի նախագահության 1945 թվականի մարտի 24-ի որոշմամբ հրամանատարության ռազմական առաջադրանքը օրինակելի կատարելու գերմանա-ֆաշիստական զավթիչների դեմ մղվող պայքարում ցուցաբերած արիության և հերոսության համար կապիտան Արտյոմ Իվանովիչ Բորիչևսկուն շնորհվում է Խորհրդային Միության հերոսի կոչում, նրան հանձնելով Լենինի շքանշան և «Ոսկե աստղ» մեդալ (№ 5831):
Պարգևատրվել է Լենինի, Հայրենական պատերազմի 1-ին և 2-րդ աստիճանի, Կարմիր աստղի շքանշաններով և մեդալներով։

## Ծանոթագրություններ

## Արտաքին հղումներ
* В сердцах ровенчан — навечно 
* ГЕРОИ СОВЕТСКОГО СОЮЗА, ПРОЖИВАВШИЕ НА ДОНУ ДО ВЕЛИКОЙ ОТЕЧЕСТВЕННОЙ ВОЙНЫ 

Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Լենինի շքանշանի ասպետներ
Կատեգորիա:ԽՄԿԿ անդամներ
Կատեգորիա:Խորհրդային Միության հերոսներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Ռուսաստանի քաղաքացիական պատերազմի մասնակիցներ
Battles

**Battles**, ամերիկական ռոք խումբ։ Հիմնադրվել է 2002 թվականին ԱՄՆ-ի խոշորագույն քաղաքներից մեկում՝ Նյու Յորքում։ Խմբի կազմի մեջ են մտնում կիթառահարներ Իեն Ուիլյամսը՝ Don Caballero և Storm & Stress խմբերի նախկին անդամ, և Դեյվ Կոնոպկան՝ Lynx խմբի նախկին անդամ և թմբկահար Ջոն Ստանիրը։

## Պատմություն
Թողարկելով մի քանի մինի ալբոմներ, 2006 թվականի փետրվարին խումբը վերջապես Warp Records լեյբլում թողարկեց իր առաջին ալբոմը՝ *EP C / B EP*: Ալբոմի մեջ ներգրավվել են խմբի նախկին ռելիզները՝ *EP C*, *B EP* և «Tras» սինգլը։ 2007 թվականի մայիսի 14-ին թողարկվեց խմբի առաջին լիաֆորմատ ձայնասկավառակը, որը ստացավ *Mirrored* անվանումը։ Սկավառակը քննադատների կողմից դրական արձագանքներ ստացավ՝ հաջորդաբար մի քանի տարի գրավելով հիթ շքերթի առաջին հորիզոնականը։

2010 թվականի օգոստոսին Թայոնդայ Բրեքսթոնը հեռացավ խմբից՝ շարունակելով կարիերան որպես մենակատար։ 2001 թվականի հունիսի 6-ին թողարկվեց խմբի երկրորդ ալբոմը՝ *Gloss Drop*: Ալբոմի ստեղծման աշխատանքներին մասնակցել են Գերի Նյումանը, Կաձի Մակինոն և Յամատակա Այը։ Սկավառակը Բիլբորդի թոփ 200 լավագույն երգերի ցանկում զբաղեցրել է 98-րդ հորիզոնականը։

## Սկավառակագրություն
### Ալբոմներ

### Մինի ալբոմներ
* *EP C* (Monitor Records, 2004 թվականի հունիսի 8)
* *B EP* (Dim Mak Records, 2004 թվականի սեպտեմբեր)
* *EPC* (Dotlinecircle, 2004 թվականի հոկտեմբեր) Սկավառակը հատուկ թողարկվել է Ճապոնիայում
* *Lives* (Beat Records, 2007 թվականի սեպտեմբերի 27)
* *Tonto+* (Warp Records, 2007 թվականի հոկտեմբերի 22)

### Հավաքածուներ
* *EP C/B EP* (Warp Records, 2006 թվականի փետրվար 21)
* *Warp20 (Chosen)* (2009 թվականի սեպտեմբերի 28)

### Սինգլներ
* «Tras» (2004 թվականի հունիսի 15, 12")
* «Atlas» (2007 թվականի ապրիլ, 12")
* «Tonto» (2007 թվականի հոկտեմբեր)
* «The Line» (2010 թվականի օգոստոս, թվային թողարկությույն)
* «Ice Cream» (2011 թվականի մարտ, 12")
* «My Machines» (2011 թվականի օգոստոս, 12")

## Ծանոթագրություններ

Կատեգորիա:2003 հիմնադրված երաժշտական խմբեր
Կատեգորիա:Ամերիկյան երաժշտական խմբեր
Կատեգորիա:Երաժշտական խմբեր այբբենական կարգով
Virgin Radio

** Virgin Radio, ** Virgin ընկերության ճյուղերից մեկն է։ **Virgin Radio International** ստեղծվել է 2001 թվականին՝ ապրանքանիշը զարգացնելու համար։ Այն հեռարձակում է տարբեր լեզուներով, ունի 24 միլիոն ունկնդիր ողջ աշխարհով։ Virgin Radio կայանները ստեղծվել են առանց Virgin Group-ի միջակցության կամ ֆրանշիզայի միջոցով և կատարում են անկախ աշխատանք, համարվում են տեղական նախասիրություններին։

## Մասնաճյուղեր

## Ծանոթագրություններ

## Աղբյուրներ
* Virgin Radio International

Կատեգորիա:Միջազգային ռադիոընկերություններ
Սուրբ Աննա եկեղեցի (Բուդապեշտ)

**Սուրբ Աննայի եկեղեցի (Բուդապեշտ)** (), կաթոլիկ եկեղեցի Բուդապեշտում՝ Դանուբի աջ ափին։ Տեղակայված է Բատյանի հրապարակում, Բուդա ամրոցի տակ։  XVIII դարում իտալական բարոկկո ոճով կառուցված հուշարձան։ Վիզիվարոշի շրջանի համար կատարում է ծխական կաթոլիկ եկեղեցու դերը։

## Պատմություն
1740 թվականին հին ճիզվիտական  եկեղեցու տեղում նոր եկեղեցու կառուցման նախագիծը կազմել է հունգարացի ճարտարապետ Քրիստոֆա Համոնը։ Եկեղեցու շինարարությունն ավարտել է մեկ այլ հունգարացի վարպետ` Մատյաշ Նեպաուերը, հնարավոր է` շինարարական աշխատանքներին մասնակցություն են ունեցել նաև իտալացի վարպետները։ Եկեղեցին հիմնական շինարարությունն ընթացել է 1753 թվականին, սակայն 1763 թվականին երկրաշարժից վնասվել է։ 1773 թվականին արձակվել է ճիզվիտական ուխտը, ինչի պատճառով վերականգնողական աշխատանքները հետաձգվել են մինչև 1805 թվական։ 1805 թվականին եկեղեցին վերջապես վերականգնվել է և օծվել։ 
Եկեղեցին հրդեհներից և ջրհեղեղներից չի տուժել։ XX դարի կեսին եկեղեցին ողորմելի վիճակում էր, և նույնիսկ քննարկվել է եկեղեցու քանդման ծրագիրը` տեղում մետրոպոլիտենի երկրորդ գիծ կառուցելու համար։ Սակայն որոշվել է պահպանել եկեղեցին և վերանորոգել այն։ Վերանորոգումը հաջողությամբ անցկացվել է 1970-1984 թվականներին։

## Ճարտարապետություն
Եկեղեցին համարվում է Հունգարիայի լավագույն եկեղեցիներից մեկը։ Եկեղեցու ճակատին տեղադրված է Հավատի, Հույսի և Սիրո, Սուրբ Մարիամ Աստվածածնի, Հիսուսի և իրեն շրջապատող հրեշտակների արձանները, ինչպես նաև` Բուդայի զինանշանը։ Գերակա դիրք ունեն բարձր աշտարակները, որոնք լավ երևում են և՛ բլուրից, և՛ Դանուբից։ Ներքին հարդարանքի մեջ ուշադրության են արժանի գմբեթի որմնանկարները (1771 թվական, Վոգլ)։ Որմնանկարներն ավելի ուշ են պատկերվել (1938 թվական, Պ.Մոլնար)։ 1773 թվականին վարպետ Կարեն Բեբոի նախագծով կառուցվել է գլխավոր զոհասեղանը։ Եկեղեցում տեղադրված է հին երգեհոն, որը Սուրբ Աննայի եկեղեցի է տեղափոխվել կարմելիտների եկեղեցուց։

## Ծանոթագրություններ

## Արտաքին հղումներ
* Сайт церкви  
* Magyar Katolikus Lexikon 

Կատեգորիա:Բուդապեշտի եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ռումինիայի կաթոլիկ եկեղեցիներ
Նովիգրադ (Իստրիա)

**Նովիգրադ** (, ), քաղաք Խորվաթիայում։ Գտնվում է Իստրիա թերակղզու արևմտյան ափին, Ադրիատիկ ծովի Ումագ և Պորեչ քաղաքների միջև։ Համայնքի կազմում ընդգրկված են 5 գյուղեր՝ Անտենալ (), Բուժինիյա (), Դայլա (), Մարեդա () և Նովիգրադ ():

## Ընդհանուր տեղեկություններ
Այն մասին, որ քաղաքը բնակեցված է եղել դեռևս հին դարերում, վկայում են շատ հնագիտական հետազոտություններ։ Նեապոլիս () անվամբ քաղաքը առաջին անգամ հիշատակվել է 7-րդ դարում։

6-7-րդ դարերում քաղաքը գտնվում էր Բյուզանդիայի կազմում, 8-9-րդ դարերում՝ Ֆրանկոնիայի կազմում, 10-12-րդ դարերում՝ Գերմանիայի կազմում։ 1270-1797 թվականներին քաղաքը եղել է Վենետիկի գերիշխանության տակ, 1805-1813 թվականներին՝ Նապոլեոնի իշխանության տակ։ 1814-1918 թվականներին Նովիգրադ քաղաքը եղել է Ավստրո-Հունգարիայի կազմում։

## Բնակչություն
Ըստ 2011 թվականի մարդահամարի տվյալների քաղաքը բաղկացած է 5 բնակավայրերից, որտեղ ապրում են 4345 բնակիչներ։

Ազգային կազմը հետևյալն է ՝
 
* խորվաթներ - 66,4 %
* իտալացիներ - 10,2 %
* ալբանացիներ - 3,4 %
* սերբեր - 2,8 %
* սլովեններ - 2,1 %

## Կրթություն
Քաղաքում կրթական հաստատություններից գտնվում է միայն տարրական դպրոց։ Միջնակարգ կրթություն ստանալու համար անհրաժեշտ է այցելել հարևան Բուե և Պորեչ քաղաքներ։ Աշակերտների մի մասը այցելում է Պուլայի, Պազինի և Ռիեկայի ուսումնական հաստատություններ։

## Տնտեսություն
Նովիգրադը անցյալում հայտնի էր որպես ձկնորսության քաղաք։ 20-րդ դարի 60-ական թվականների տնտեսական բուռն զարգացման շրջանում բնակչությունը սկսել է աշխատել տեքստիլ արդյունաբերության և գյուղատնտեսության ոլորտներում։ 70-ական թվականներին բնակչությունը սկսում է աշխատել հյուրանոցային և ռեստորանային բիզնեսներում։ Այսօր Նովիգրադի տնտեսության կարևոր ոլորտները մնում են ձկնորսությունը, տեքստիլ արդյունաբերությունը և գյուղատնտեսությունը։

## Տեսարժան վայրեր
* **Սուրբ Պելագիյա և Սուրբ Մաքսիմ ծխական եկեղեցի** - իր գոյության ընթացքում 1408, 1580, 1746 և 1775 թվականներին վերականգնվել է։ 1935 թվականին շենքի արտաքին տեսքը փոփոխություններ չի կրել։
* **Զանգակատուն** - կառուցվել է 1883 թվականին։
* **Քաղաքային պատեր** - կառուցվել են 13-րդ դարի կեսերին, բայց տարբեր ժամանակահատվածներում վերականգնվել են։
* **Սուրբ Ագաթա եկեղեցի** - գտնվում է հին քաղաքային գերեզմանոցում։ Շենքը հետաքրքիր է իր ճարտարապետությամբ։ Եկեղեցին 1993-1955 թվականներին ենթարկվել է վերականգնողական աշխատանքների։
* **Սուրբ Անտոն եկեղեցի** - պահպանվում է մինչև օրս։

## Ծանոթագրություններ

## Արտաքին հղումներ
* Официальный веб-сайт города 
* Итальянская коммуна Новиграда  
* Фото Новиграда

Կատեգորիա:Խորվաթիայի բնակավայրեր
Կատեգորիա:Խորվաթիայի իտալախոս տարածքային միավորներ
Կատեգորիա:Խորվաթիայի քաղաքներ
Elvis Costello & the Attractions

**Elvis Costello & the Attractions**, բրիտանական երաժշտական խումբ, որի վոկալիստը եղել է Էլվիս Կոստելոն։

Խումբը հիմնադրվել է 1977 թվականի հունիսին, երբ Էլվիս Կոստելոն (որը նույն թվականին թողարկեց իր դեբյուտային ալբոմը) հավաքեց մի քանի մարդու՝ ստեղծելով Attractions անվամբ խումբը։ Նա խումբ ընդունեց երեք երաժիշտների՝ ստեղնաշարային գործիքներին տիրապետող Սթիվ Նաիվին (իրական անունը՝ Սթիվ Նեյսոն), բասիստ Սթիվ Թոմասին և թմբկահար Փիթ Թմասյին։

1986 թվականին խումբը սկսեց իր առաջին ալբոմի ձայնագրական աշխատանքները։ Ալբոմը թողարկվեց՝ ունենալով *King of America* անվանումը։

Ավելի ուշ՝ 1986 թվականին, թողարկվեց ևս մեկ ալբոմ, որից հետո Էլվիսը բաժանվեց իր իսկ ստեղծած խմբից։ Նա բաժանվեց ամերիկական Columbia Records լեյբլից և պայմանագիր ստորագրեց Warner Bros․-ի հետ։

Շատ տարիներ անց Կոստելոն նորից սկսեց աշխատել հօգուտ Attractions-ի և թողարկել *Brutal Youth* ալբոմը (1994), իսկ որոշ ժամանակ անց ձայնագրեց ևս մեկ ալբոմ, որը ստացավ *All This Useless Beauty* անվանումը (1996 թվական)։

2003 թվականին Elvis Costello & the Attractions խումբը ընդունվել է ռոքնռոլի փառքի սրահ։ Բացի այդ, նրանց «What’s So Funny ’Bout) Peace Love and Understanding» երգը ընդգրկվել է ռոքնռոլի փառքի սրահի կազմած թոփ 500 լավագույն երգերի ցանկում՝ *500 Songs That Shaped Rock and Roll*:

## Կազմ
* Էլվիս Կոստելո () - վոկալ, կիթառ
*Սթիվ Նաիվ (, իրական անունը՝ Սթիվ Նեյսոն *Steve Nason*; ծնվել է 1960 թվականի փետրվարի 19-ին), նա նվագում է ստեղնաշարավոր գործիքներ։
* Բրյուս Թոմաս (; ծնվել է 1948 թվականի օգոստոսի 14-ին), բաս կիթառ
* Փիթ Թոմաս  (; ծնվել է 1954 թվականի օգոստոսին), թմբկահար

## Ծանոթագրություններ

Կատեգորիա:1977 հիմնադրված երաժշտական խմբեր
Կատեգորիա:Բրիտանական երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Քառյակներ
Զվենիգորոդսկի փողոց

**Զվենիգորոդսկի փողոց**, փողոց, որը բաժանում է Սանկտ Պետերբուրգի կենտրոնական և ծովային շրջանները։
 
## Անվան պատմություն
1739 թվականի սեպտեմբերի 10-ին քաղաքին շնորհվել է *Իվանովի փողոց* անունը։ 1821 թվականին կոչվում էր Սեմյոնով գնդի 7-րդ գիծ։ 1857 թվականի դեկտեմբերի 9-ին շնորհվել է ժամանակակից անվանումը։

## Պատմություն
Փողոցը առաջացել է 18-րդ դարի առաջին կեսին։ 1929 թվականին կառուցեց տրամվայի գիծը։
 
## Տեարժան վայրեր
* Մետրոյի կայարան «Զվենիգորոդսկի»
* Սանկտ Պետերբուրգի պատական թատրոն «Շաբաթ» (տուն 30)
* Օվկիանարյում «Նեպտուն մոլորակ»
* Զվենիգորոդսկի պուրակ

## Ծանոթագրություններ

## Գրականություն
* Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд., испр. и доп. — Л.: Лениздат, 1985. — С. 133—134. — 511 с.
* Городские имена сегодня и вчера: Петербургская топонимика / сост. С. В. Алексеева, А. Г. Владимирович, А. Д. Ерофеев и др. — 2-е изд., перераб. и доп. — СПб.: Лик, 1997. — С. 48. — 288 с. — (Три века Северной Пальмиры). — ISBN 5-86038-023-2.
* Зодчие Санкт-Петербурга. XIX — начало XX века / сост. В. Г. Исаченко; ред. Ю. Артемьева, С. Прохватилова. — СПб.: Лениздат, 1998. — 1070 с. — ISBN 5-289-01586-8.
* Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — СПб.: Норинт, 2002. — 353 с. — ISBN 5-7711-0019-6.

Կատեգորիա:Սանկտ Պետերբուրգի փողոցներ
Here (ալբոմ, Ալիշա Քիզ)

***Here***, ամերիկացի R&B և սոուլ ոճի երգչուհի Ալիշա Քիզի երգը՝ թողարկված 2016 թվականի նոյեմբերի 4-ին RCA Records լեյբլում։ Սկավառակը ալբոմների ամերիկյան ''Billboard'' 200 հիթ-շքերթում ընդգրկվելու առաջին շաբաթում զբաղեցրել է երկրորդ հորիզոնականը։

## Ալբոմի մասին
Սկավառակն ստացել է դրական արձագանքներ երաժշտական քննադատների և ինտերնետային հրատարակությունների կողմից՝ Metacritic, *[[The Guardian]]*, *[[Pop Matters]]*, NME.

Ալբոմը գլխավորել է ԱՄՆ-ի ''Billboard'' 200 հիթ-շքերթը (159 հազար օրինակ վաճառքով դեբյուտի առաջին շաբաթում)՝ դառնալով Ալիշա Քիզի 7-րդ ալբոմը, որը եղել է լավագույն տասնյակում (Top-10)՝ դեբյուտի առաջին շաբաթում վաճառվելով ավելի քան 42,000 օրինակով (50000 օրինակ սթրիմինգը և երգերը հաշված)։ Նախկինում դրանք եղել էին Քիզի *[[Songs in A Minor]]* (№ 1  2001 թվականին ԱՄՆ-ում), *[[The Diary of Alicia Keys]]* (№ 1  2003 թվականին), *Unplugged* (№ 1 2005 թվականին), *As I Am* (№ 1 2007 թվականին), *[[The Element of Freedom]]* (№ 2 2010 թվականին) և *[[Girl on Fire]]* (№ 1 2012 թվականին) ալբոմները։

## Երգացանկ

;Նշումներ
* «Pawn It All» Swizz Beatz-ից բեք վոկալով։
* «Blended Family (What You Do for Love)» Tish Hyman բեք վոկալով։
* «She Don’t Really Care/1 Luv» ներառում է իր մեջ սեմփլներ «One Love» երգից, որը գրել են Nas-ը, Q-Tip-ը, և Jimmy Heath-ը, և ներկայացրել Nas, նաև ներառում է տարրեր «Fool Yourself» երգից, որը գրել է Fred Tackett-ը և ներկայացրել Little Feat-ը։
* «Elevate (Interlude)» Nas-ից բեք վոկալով։

## Ձայնագրման մասնակիցներ
*Here* սկավառակի նյութի տվյալներով՝

* Ալիշա Քիզ - վոկալ, հարվածայինների ծրագրավորում, պրոդյուսեր, ստեղնային, դաշնամուր, սինթեզատորներ
* Այլք

## Շքերթներ

## Թողարկման պատմություն

## Ծանոթագրություններ

## Արտաքին հղումներ
* *[http://anydecentmusic.com/review/8372/Alicia-Keys-Here.aspx Here]* на AnyDecentMusic

Կատեգորիա:2016 ալբոմներ
Կատեգորիա:RCA Records ալբոմներ
Կատեգորիա:Ալիշա Քիզի ալբոմներ
Կատեգորիա:Անգլալեզու ալբոմներ
Օտրոկովիցե

**Օտրոկովիցե** ([ˈotrokovɪtsɛ]; ), Չեխիայի Զլին շրջանի երկրորդ ամենամեծ քաղաքը։ Տեղակայված է Մորավիա կոչվող լեռնային տարածքում՝ Զլին շրջանից 10կմ դեպի արևմուտք Մորավա, Դրեվնիցե և Մոժարա գետերի միախառնվելու վայրում։

Քաղաքը կապված է «Bata Shoes» ընկերության հետ, որին պատկանում են բազմաթիվ տեղական արդյունաբերություններ, ներառյալ կոշիկի մեծ գործարանը, որը ստեղծեց իր սկզբնական հարստությունը։

## Տրանսպորտ
Տրանսպորտի պայմանական եղանակներից բացի, Օտրոկովիցեն նաև ունի մասնավոր օդանավակայան և նավամատույց Բատա նավարկելի ջրանցքում։

### Երկաթուղի
Օտրոկովիցեն Պրահայի երկաթգծի գլխավոր կանգառն է, որտեղով գնացքն անցնում է շատ արագ և երեք ժամը մեկ։ Գնացքները Զլինով գնում են դեպի արևելք և Սթեյր Մեստոով դեպի հարավ։

### Խճուղի
55 ճանապարհները քաղաքը կապում են Չեխիայի գլխավոր մայրուղուն։ Դեպի Պրահա ճանապարհի տևողությունը մոտավորապես 2 ժամ 40 րոպե է, իսկ դեպի Բռնոն 50 րոպե։

### Ավտոբուս
Քաղաքն ունի ավտոբուսի կանոնավոր սպասարկում, որը կապում է հիմնական վայրերը քաղաքին։ Տրոլեյբուսի գիծը կապում է Օտրոկովիցեն Զլինի հետ։

### Ճանապարհաներ
Նոր ճանապարհը, որը հարմար է նաև չմշկասահքի համար կառուցվել է 2014թ․ և ձգվում է Դրեվնիցե գետից դեպի Զլին։

## Առևտուր
Քաղաքը չունի հիմնական կենտրոն, փոխարենն ունի բազմաթիվ վաճառասրահներ և այլ բիզնեսներ մի քանի ոլորտներում։ 2014 թվականին քաղաքի հարավային մասում բացվեց խոշոր հիպերմարկետ։ Այս տարածքը դարձել է առևտրային կենտրոն, ներառյալ զբաղվում է ընտանի կենդանիների, խաղալիքների  և էլեկտրական իրերի վաճառք։

## Արդյունաբերություն
Բարումն Օտրոկովիցեում ունի արտադրական հաստատություն, որը աշխատանք է ապահովում քաղաքի բնակչության մեծ մասի համար։ Մեկ ուրիշ կարևոր արտադրական հաստատություն է Տոման, որտեղ տեղակայված են տարբեր արդյունաբերությունների տարբեր ընկերություննր, ներառյալ Զլին ավիաընկերությունը, որը գործում է Բարամ գործարանի հարևանությամբ գտնվող օդանավակայանից։

## Ծանոթագրություններ
 

Կատեգորիա:Չեխիայի քաղաքներ
Տիագո Մայա

**Տիագո Մայա Ալենկար** (, ), բրազիլացի ֆուտբոլիստ, կիսապաշտպան։ Հանդես է գալիս բրազիլական «Սանթոս»-ի և Բրազիլիայի Մ23 հավաքականի կազմում։

## Ակումբային կարիերա
Տիագոն «Սանթոս» ֆուտբոլային ակումի սան է։ Թիմի հիմնական կազմում իր նորամուտը նա նշել է 2014 թվականի հոկտեմբերի 25-ին՝ Բրազիլիայի առաջնության շրջանակներում կայացած «Շապեկոենսե»-ի դեմ խաղում։

Բրազիլական թիմի կազմում իր առաջին գոլը Տիագոն խփել է 2015 թվականի օգոստոսի 22-ին՝ «*Ավայի*»-ի դեմ խաղում։ 2015 թվականի հոկտեմբերի 13-ին ֆուտբոլիստը երկարաձգել է իր պայմանագիրը մինչև 2019 թվականը։

## Միջազգային կարիերա
Տիագո Մայան հանդես է եկել Բրազիլիայի Մ17, Մ20 հավաքականնրի կազմում։ 2015 թվականին մասնակցել է Հարավային Ամերիկայի երիտասարդական առաջնությանը։

2016 թվականից հանդես է գալիս Բրազիլիայի Մ23 հավաքականի կազմում։ 2016 թվականին մասնակցել է նաև Օլիմպիական խաղերին և դարձել չեմպիոն։

## Վիճակագրություն

## Ձեռքբերումներ
### Ակումբային
* Պաուլիստայի լիգայի գավաթակիր - 2016

### Միջազգային
* Օլիմպիական խաղերի չեմպիոն - 2016

### Անձնական
* Պաուլիստայի լիգայի խորհրդանշական հավաքական - 2016

## Ծանոթագրություններ

## Արտաքին հղումներ
* Էջը «Սանթոս»-ի պաշտոնական կայքում  
* 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Բրազիլացի օլիմպիական չեմպիոններ
Կատեգորիա:Բրազիլացի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիական չեմպիոններ
Կատեգորիա:Ֆլամենգոյի ֆուտբոլիստներ